Reconversió del Camp de Golf CSJ – sqvnatura.org\nAls anys 90 va tenir lloc una forta lluita ciutadana contra la construcció i posterior ampliació del camp de golf de Can Sant Joan. Aquesta lluita va néixer de la mà del Centre d’Estudis i Protecció de la Natura (CEPNA) a través de la Plataforma contra el Camp de Golf. Posteriorment la Coordinadora d’Urbanisme Ciutadà (CUC), amb el recolzament del Centre Excursionista de Rubí (CER), van continuar la lluita, que malauradament no van guanyar. En aquell moment es van privatitzar i trinxar 81 hectàrees de territori i terrenys públics per fer-ne un camp de golf per a l’ús d’uns quants.\nMés de 20 anys després, la Plataforma Reconvertim el Camp de Golf agafem el relleu d’aquells moviments i exigim que l’Institut Català del Sòl (INCASOL) de la Generalitat de Catalunya, propietari dels terrenys, elimini el camp de golf i el reconverteixi en un gran Parc Interurbà, una gran zona verda oberta a tota la ciutadania.\nAra mateix, la pressió ciutadania és l’única que pot aturar les intencions de l’INCASOL, que són continuar amb la privatització de l’espai per al gaudi d’uns pocs. És per això que ens hem organitzat i que demanem la teva implicació. Com més serem, més força tindrem!\nPARTICIPACIÓ I SUPORT\nActualment, la Plataforma rep el suport de diverses entitats de Rubí i de Sant Cugat del Vallès, així com del Vallès Occidental i d’altres indrets de Catalunya, entre les quals també es troba SANT QUIRZE DEL VALLES NATURA, que hem signat el Manifest.\nTambé rep el suport de comerços i formacions polítiques:\nAssociació per la Defensa i l’Estudi de la Natura (Sabadell)\nRubí d’Arrel (Rubí)\nCRAC! Centre Rubinenc d’Alternatives Culturals (Rubí)\nAV Les Torres-Rubí 2000 (Rubí)\nEscola Sardanes Flor de Neu (Rubí)\nDiables de Rubí (Rubí)\nL’Ortiga Productes Ecològics (Rubí)\nAssociació Plataforma Rubí Sense Abocadors (Rubí)\nEl Bullidor (Rubí)\nAPDIR (Associació Persones Diversitat Intel·lectual Rubí) (Rubí)\nCEPA-Ecologistes de Catalunya (Catalunya)\nAssemblea pel Clima (Sant Cugat)\nRubí Acull (Rubí)\nAssemblea Ecologista de la UAB (UAB)\nConsell Local per la República Catalana de Rubí (Rubí)\nAssociació veïnal del Pinar (Rubí)\nAssociació Casal Popular de Rubí (Rubí)\nRefem el Centre Direccional (Cerdanyola del Vallès)\nPlataforma Salvem El Calderí (Mollet del Vallès)\nGrup local WWF Barcelona (Barcelona)\nCol.lectiu d’Il·lustradors de RubiCiTY (CIRC) (Rubí)\nPostural Clínic Rosa Muntané (Granollers)\nBarcelona Lab for Urban Environmental Justice and Sustainability (UAB) (Barcelona)\nArran Sant Cugat (Sant Cugat)\nAssociació Espai Sociocultural l’Aurora (Rubí)\nFederació Local CGT de Rubí (Rubí)\nAFA La Serreta (Rubí)\nAV Ca n’Oriol (Rubí)\nRessò de Sant Muç (Rubí)\nComissió Sostenibilitat Gerbert d’Horlac (Sant Cugat)\nThe Honest Food Collective (Sant Cugat)\nJovent Republicà (Sant Cugat)\nAEIG Berenguer El Gran (Sant Cugat)\nClub Muntanyenc Sant Cugat (Sant Cugat)\nAFA Escola Pau Casals (Rubí)\nRubí Solidari (Rubí)\nAlternativa d’Unitat Popular (AUP) (Rubí)\nGrup Municipal d’Esquerra Rubí (Rubí)\nVeïns per Rubí (Rubí)\nCandidatura d’Unitat Popular (CUP – Sant Cugat)\nSant Cugat en Comú (Sant Cugat)\nCandidatura d’Unitat Popular (CUP – Rubí)\nMés País (Catalunya)\nPrimer de tot, volem reivindicar la lluita ciutadana contra la construcció i posterior ampliació del Camp de Golf de Can Sant Joan. Una lluita que a Rubí va promoure el Centre d’Estudis i Protecció de la Natura (CEPNA) a través de la Plataforma contra el Camp de Golf, l’any 1993, i posteriorment la Coordinadora d’Urbanisme Ciutadà (CUC), l’any 1999, amb el recolzament del Centre Excursionista de Rubí (CER). Malgrat que ambdues lluites es van perdre en el seu moment, l’esforç no va ser en va i aquests moviments socials van posar la llavor per tal que, avui, tinguem la gran oportunitat de revertir allò que no hauria d’haver esdevingut mai, com va ser privatitzar i roturar 81 hectàrees de boscos i camps de terreny públic per fer-ne un camp de golf, pretesament públic, per l’ús totalment privilegiat d’uns quants.\nLa construcció del Camp de Golf de Can Sant Joan, promoguda per l’Institut Català del Sòl (INCASOL) i amb la complicitat dels Ajuntaments de Sant Cugat del Vallès i Rubí, va comportar perdre conreus i boscos, es va eradicar la capçalera del torrent dels Alous i es va eliminar l’antic camí de Can Tiraïres, entre d’altres impactes ambientals no avaluats. Sense oblidar l’ingent quantitat d’aigua i de pesticides que s’han hagut d’emprar per al manteniment de les catifes verdes del camp de golf. A més, tot i que la Federació Catalana de Golf era qui havia de gestionar el camp, degut a l’alt endeutament, aquesta en va externalitzar la gestió a d’altres empreses, una d’elles amb la implicació sospitosa de Manuel Bustos, ex-alcalde de Sabadell i implicat en el cas Mercuri. Tot plegat va resultar en què a mitjans del 2018 l’última empresa que gestionava el camp fes fallida i l’activitat s’aturés.\nAprofitant aquesta situació, vint anys després de la creació del camp de golf, el febrer del 2019, els Ajuntaments de Sant Cugat del Vallès i de Rubí van aprovar una resolució per desfer l’error històric d’ambdues administracions (i de l’INCASOL) a finals dels anys 90. Els acords posaven les bases per convertir el camp de golf a un gran parc interurbà. L’INCASOL però, com a propietari públic, i al marge de les administracions legítimes de cada ciutat, sembla que té altres prioritats i plans: recentment va reconèixer que l’objectiu és reobrir de nou el camp de golf a principis del 2021.\nÉs per això que, ara més que mai, i per enèsima vegada, cal la màxima pressió i responsabilitat ciutadana per tal que totes les administracions, especialment l’INCASOL, amb la responsabilitat del conseller Damià Calvet i del Departament de Territori i “Sostenibilitat” de la Generalitat de Catalunya, es comprometin i treballin per tal de recuperar les 81 ha i reconvertir l’actual Camp de Golf en un Parc Interurbà entre Rubí i Sant Cugat, obert al lleure sostenible d’aquests municipis i per a la recuperació de la biodiversitat.\nPerquè són terrenys públics, i com a tal han de tenir un ús públic!\nPerquè són terrenys que formen part de la Via Verda Collserola – Sant Llorenç del Munt, i que per tant fan funció de corredor biològic per a moltes espècies.\nPerquè és una estratègia més contra el canvi climàtic i per a l’assoliment dels Objectius de Desenvolupament Sostenible (ODS); la pràctica del golf és insostenible per la despesa d’aigua i l’ús d’herbicida, i per l’ocupació del sòl que representa.\nPerquè, ara més que mai, en temps de COVID, la ciutadania volem i necessitem espais lliures per desconnectar, fer esport i trobar-se amb la natura. Volem salut!\nPer tot el què s’ha exposat, les entitats i persones sota signants que impulsem la PLATAFORMA RECONVERTIM EL CAMP DE GOLF RUBÍ – SANT CUGAT DEL VALLÈS,demanem i donem suport als següents punts:\nPRIMER: Que s’impulsi la reconversió del camp de golf de Can Sant Joan en un gran parc interurbà compartit i gestionat de forma comuna entre els municipis de Rubí i Sant Cugat, com a projecte i instrument de mitigació del canvi climàtic i promoció de la salut.\nSEGON: Que l’INCASOL, propietari dels terrenys del camp de golf de Can Sant Joan, cedeixi la titularitat dels terrenys als Ajuntaments de Rubí i de Sant Cugat del Vallès, amb l’aportació d’un fons per a la transició ecològica.\nTERCER: Que es modifiqui el Pla Parcial del Parc d’Activitats Econòmiques de Can Sant Joan i s’anul·li la disposició normativa que ha permès que el sistema d’espais lliures en el que s’integra el camp de golf es pogués destinar a un ús privatiu. I que, per tant, ja no es pugui destinar aquest espai a un ús privatiu de Camp de Golf.\nQUART: Que mitjançant una actuació prioritària de biodiversitat es restauri el paisatge malmès amb la construcció del camp de golf a les antigues terres de Can Tiraïres, Can Sant Joan i Can Graells, recuperant el mosaic agroforestal que caracteritzava aquest àmbit del Vallès, en el marc territorial de la Via Verda Collserola-Sant Llorenç del Munt. S’ha de recuperar els conreus, replantar i recuperar el bosc i els arbres que es van eliminar, restaurar l’espai fluvial de la capçalera del torrent dels Alous i recuperar el traçat de l’històric camí de Can Tiraïres, entre d’altres.\nCINQUÈ: Que aquest gran espai lliure periurbà millori la connectivitat ecològica i biodiversitat amb l’espai del torrent dels Alous i la bassa dels Alous, conformant de nou un itinerari d’interès natural compartit en el límit dels municipis de Rubí i Sant Cugat del Vallès.\nSISÈ: Que els Ajuntaments de Rubí i Sant Cugat del Vallès constitueixin un grup de treball compartit entre ambdós municipis (o bé recuperin el consorci que en el seu moment es mai es va arribar a reunir) obert a la participació de la PLATAFORMA RECONVERTIM EL CAMP DE GOLF RUBÍ – SANT CUGAT, de la ciutadania i de les entitats ambientals i excursionistes dels dos municipis i del Vallès Occidental, per planificar de forma compartida el futur parc metropolità i també per definir, protegir i conservar aquest gran espai natural a l’entorn del Torrent i la Bassa dels Alous. Aquest grup de treball també hauria de comptar amb la presència de l’INCASOL.\nLes persones i les entitats sota signants:\nReclamem que es desmantelli el camp de golf de Can Sant Joan i que, ara que està abandonat, no es destinin més recursos públics a una activitat esportiva restringida que comporta un greu impacte ambiental.\nVolem que el camp de golf de Can Sant Joan es converteixi de forma immediata en un gran espai lliure públic (parc interurbà) entre els municipis de Rubí i Sant Cugat.\nDonem suport al “MANIFEST PER LA RECONVERSIÓ DEL CAMP DE GOLF DE CAN SANT JOAN EN UN GRAN PARC INTERURBÀ PER A RUBÍ I SANT CUGAT DEL VALLÈS (VALLÈS OCCIDENTAL)” promogut per la Plataforma Reconvertim el Camp de Golf Rubí – Sant Cugat.\nRubí i Sant Cugat del Vallès (Vallès Occidental), Novembre de 2020.\nADHERIR-SE AL MINIFEST COM A PARTICULAR\nADHERIR-SE AL MANIFEST COM A ENTITAT


Les claus per a entendre el conflicte entre Israel i Palestina - À Punt\nEl desnonament forçós de famílies palestines per part de colons israelians va encendre l'espurna d'una triple crisi al país\nIsrael i Palestina: l'anàlisi de Vicent Montagud / À Punt NTC\nVicent Montagud @apuntnoticies\n14 de maig 2021 - 12:24\nQuè està passant a Israel?\nIsrael està immers en una greu escalada de bèl·lica a conseqüència d’una crisi amb tres escenaris simultanis: Gaza, Cisjordània i, per primera vegada en molts anys, els pobles i ciutats que quedaren dins d'Israel després de la guerra, en 1948.\nImagina que milions de colons, vinguts de tot el món, ocuparen militarment el nostre país.\nImagina a tots els nostres tancats en guetos. I a la meitat dels valencians sobrevivint en camps de refugiats a Catalunya, Aragó, Castella, Marroc i França.\nAixò és Palestina. pic.twitter.com/NTD0G6J63p\n— ادْفَعْ بِالَّتِي هِيَ أَحْسَنُ (@Davidsegarra) 12 de mayo de 2021\nEl conflicte, que ja supera el centenar de víctimes mortals, s’ha intensificat en la matinada d’aquest divendres, en què l’exèrcit israelià ha llançat una ofensiva a gran escala: 40 minuts en què s’han descarregat 50 rondes de bombardejos. L'exèrcit també ha mobilitzat els reservistes davant una possible ofensiva terrestre, el que previsiblement suposarà un punt d’inflexió, ja aquest tipus d’accions militars deixen al seu pas una gran quantitat de víctimes civils. L'última ofensiva d’aquest tipus, el 2014, va causar la mort de més de 2.000 persones palestines.\nTestimoni de Riad el Elia, resdient a Gaza, en El Dia À Punt | 14/05/2021\nEl front israelià assegura que continuaran responent als coets dels palestins de Hamas mentre al carrer augmenta l'espiral de violència, sobretot a les ciutats mixtes. Artilleria i carros de combat s'han sumat als atacs aeris, en el que podria ser el pas previ a una guerra total.\nUn ciutadà palestí mira l'estat de destrucció en què ha quedat Gaza després d'una nit de bombardejos / Suhaib Salem. Reuters\nQuè ha provocat aquesta situació?\nEl desnonament forçós per part de colons jueus de quatre llars -en què residien quatre famílies palestines- al barri de Sheikh Jarrah, situat a Jerusalem est, va desencadenar les primeres protestes.\nLa tensió es va incrementar el divendres 7 de maig, en què els cossos de seguretat israelians van assaltar els voltants i l’interior de la mesquita d'Al Aqsa a Jerusalem, el tercer lloc més sagrat per a l’Islam i per tant, una zona per tant molt sensible per a la comunitat musulmana. L’enfrontament va deixar 205 civils palestins i 17 policies israelians ferits i va desencadenar una onada de protestes, que van tornar a l’explanada d’Al Aqsa i que van ser reprimides amb mà de ferro per part d’Israel.\nCom s’ha desenvolupat l’escalada de violència?\nHamas va amenaçar aleshores Israel amb iniciar una ofensiva si els seus cossos de seguretat no abandonaven la zona sagrada de les mesquites. Davant la negativa israeliana, Hamas va iniciar a llançar coets des de la Franja de Gaza, que ja sumen més d’un miler, el 90% dels quals han sigut interceptats pel sistema antimíssils, i Israel, per la seua part va respondre amb una intensa ofensiva de bombardejos indiscriminats.\nL’executiu ha desplegat la seua alta tecnologia bèl·lica sobre la zona amb més densitat de població del planeta, en què una gran població civil palestina es troba cercada enmig d’una pluja de projectils llançats per avions a gran velocitat, amb escàs o nul control sobre els seus objectius. Segons testimonis de la població palestina, els bombardejos contra Gaza estan sent els més intensos dels últims anys, i deixen al seu pas nombroses víctimes civils, moltes d’elles xiquets i xiquetes.\nUn xiquet palestí arrossega un carro en què transporta el seu germà i les seues pertinences mentre fugen de la seua llar a Gaza / Mohammed Salem. Reuters\nL’espiral de violència també s’ha traslladat en els últims dies als carrers, especialment a les zones mixtes, on s’han produït linxaments i escenes d’extrema violència entre jueus i àrabs.\nQuines implicacions polítiques té al país?\nAquesta crisi reforça els extrems, per una banda el primer ministre Netanyahu, processat per corrupció, estava intentant formar un govern alternatiu a Israel. Un intent que s'ha detingut amb l'operació militar, amb la qual cosa, Netanyahu ha eixit reforçat de manera temporal i, Hamas s'erigeix en gran organització defensora de Jerusalem.\nQuina és la posició de la comunitat internacional?\nLa comunitat internacional, en especial els països occidentals, demanen contenció a les dues parts com si hi haguera proporcionalitat en les operacions. Però la superioritat militar d'Israel és més que evident. El president Joe Biden va dir aquest dijous que els Estats Units estan pressionant per a detindre la violència dels dos bàndols, una afirmació, però que contrasta amb la justificació que va fer de l’ofensiva israeliana, en considerar que "no hi ha hagut una reacció exagerada" als atacs de Hamas.\nUna delegació d'Egipte, el principal país mediador en el conflicte, ha arribat a Tel-Aviv aquest divendres per a intentar evitar l’esclat de la guerra, i el Consell de Seguretat de l'ONU celebrarà diumenge una nova reunió per a traçar de forçar l’alto el foc.


La televisió d’À Punt estrena dissabte a la nit el documental ‘Picades contra el vidre’ - À Punt\nLa televisió d’À Punt estrena dissabte a la nit el documental ‘Picades contra el vidre’\nEl treball parla de la revolució al món educatiu a través del projecte transformador d’un institut d’Alcoi.\nDocumental 'Picades contra el vidre'\n31 de gener 2020 - 14:34\nEl documental Picades contra el vidre s’estrena demà a les 22:00 hores en la televisió pública valenciana dins el programa Zoom. Documentals À Punt. El documental, coproduït per SUICAfilms i À Punt, està dirigit per Pepe Andreu i Rafa Molés, i parla de la revolució que comença en el món educatiu.\nPicades contra el vidre explica al llarg del 75 minuts la decisió d’un grup de professors de l’IES Cotes Baixes d’Alcoi d’assumir el repte de revolucionar l’educació encara que, de seguida, esclaten les pors i el rebuig entre alguns pares, alumnes i una part del mateix professorat. Una primera experiència que es desenvolupa amb alumnes de 1r d’ESO.\nEl documental repassa la transformació que viu el centre en el seu camí per a formar persones i no treballadors. També els problemes als quals s’enfronta aquest canvi. Durant el procés es mostra que, de manera silenciosa i a poc a poc, alguns col·legis han iniciat ja el canvi pel seu compte. Uns exemples que ajudaran a respondre als dubtes del nou col·legi que es mobilitza. “El futur només és possible amb idees noves, no aprenent una vegada i una altra el mateix en un bucle sense eixida”, expliquen els directors de Picades contra el vidre.\nEl documental es va presentar en la 28 edició del Festival Internacional de Cine de Madrid i es va estrenar en cine a València el passat mes de novembre. Ha recorregut ciutats com ara Madrid, Barcelona, Alacant, Elx o Alcoi amb projeccions, xerrades i col·loquis per aprofundir en el seu missatge d’aproximació a docents, centres i alumnes. Esta mateixa setmana, a més, es va estrenar en àmbit internacional dins la Muestra Internacional de Cine Educativo MICE Film Festival Cuba.


Les autoritats sanitàries han obert una investigació per aclarir les circumstàncies d'aquesta mort\nEmergency medical service workers place a patient into an ambulance outside the University of Illinois Hospital as the Illinois Nurses Association reports 12 registered nurses tested positive for the coronavirus disease (COVID-19), in Chicago, Illinois, U.S. March 27, 2020. REUTERS/Joshua Lott / JOSHUA LOTT (REUTERS)\nChicago 29 de de març del 2020. 09:57\nUn nadó de menys d’un any ha mort a Chicago (Estats Units), després de donar positiu en coronavirus, segons ha informat les autoritats sanitàries estatals. «Mai havíem tingut una mort vinculada amb el Covid-19 en un nadó», ha explicat la directora del Departament de Salut Pública d’Illinois, Ngozi Ezike, segons recull la cadena NBC. Les autoritats sanitàries no han precisat si el nadó tenia patologies prèvies. S’ha obert una investigació per aclarir les causes de la mort.\n«Sé fins a quin punt aquesta notícia és difícil d’acceptar, sobretot perquè es tracta d’un nen petit», ha assenyalat el governador d’Illinois, J.B. Pritzker, en una roda de premsa.\n«Hem de fer tot el que puguem per evitar el contagi d’aquest virus mortal. Si no per protegir-nos a nosaltres mateixos, almenys per protegir els que ens envolten», ha apuntat Ezike.\nNomés hi ha un precedent de mort d’un menor d’un any per coronavirus. Va ocórrer a la Xina, però en aquest cas la víctima tenia una patologia prèvia.\nPER UNA FORMA GREU DEL VIRUS\nGuerra pels respiradors als EUA\nTeòricament, nens i adolescents no són població de risc en aquesta pandèmia i els casos en aquest grup de població són pocs. No obstant, aquesta setmana a París va transcendir també la mort d’una jove de 16 anys víctima del virus.\nL’estat d’Illinois ha confirmat 3.491 casos de coronavirus i 47 morts, més del 85% entre majors de més de 60 anys. En conjunt els Estats Units tenen 119.748 casos confirmats i 1.891 morts.\nNens Estats Units Coronavirus Chicago


Sis persones moren i 120 resulten intoxicades per haver begut aigua contaminada al Pakistan\nLes reserves d'aigua de pluja i els pous han quedat inutilitzats a causa de la sequera\n2 min. Islamabad 20/05/2018 18:14\n651x366 Un home caminant per un llac completament sec al Pakistan / Paula Bronstein / GETTY Un home caminant per un llac completament sec al Pakistan / Paula Bronstein / GETTY\nAlmenys sis persones –quatre dones i dos infants– han mort, i 120 han resultat intoxicades per haver begut aigua de la pluja d'una bassa contaminada a la província del Balutxistan Oriental, al sud-oest del país. Aquesta zona pateix una forta sequera des de fa mesos.\nMuhammad Hashim, comissionat de la ciutat de Kalat –també al Balutxistan Oriental–, ha informat que les intoxicacions van tenir lloc al districte d'Awaran, al sud de la província. Totes les víctimes han sigut traslladades a l'hospital i estan "estables", ha assegurat. Un cop es recuperin seran allotjades en un camp de desplaçats, ja que no hi ha aigua a la zona on viuen.\nEl lloc on s'han registrat les morts i les intoxicacions és una zona remota, amb població dispersa, que pateix una profunda sequera, fins al punt que les reserves d'aigua de la pluja i dels pous s'han contaminat.\n"Alguns beuen aigua de basses i altres han cavat pous al llit del riu, que està completament sec. La gent i els animals beuen aigua de les mateixes basses ", ha lamentat Hashim, que ha afegit que moltes persones estan marxant de la zona davant la impossibilitat de sobreviure.\nAquest dilluns les autoritats es reuniran per estudiar la situació i discutir possibles solucions, com ara extreure aigua subterrània per proveir la població de la zona.


Ribó sobre l'eixida de Cantó: "No crec que la política valenciana perda molt" | Valencia Extra\nL’alcalde de València, Joan Ribó, ha indicat aquest dimarts que no creu que “la política valenciana perda molt” amb l’eixida de Toni Cantó de Cs, de Les Corts Valencianes i de la política. En aquest sentit, ha considerat que valencià no se li ha vist “massa” a Cantó i ha assenyalat que “ha estat sempre més dedicat” a temes estatals.\n“No crec que la política valenciana perda molt perquè a aquest senyor molt valencià tampoc se li ha vist massa, ni en el seu respecte a la llengua ni en la seu respecte a la cultura. Ell ha estat sempre més dedicat a temes més de tipus estatal”, ha afirmat Ribó preguntat per la decisió de Cantó de deixar els seus càrrecs de portaveu de Cs en Les Corts Valencianes i de coordinador autonòmic d’aquest partit en la Comunitat, la seua acta de diputat i la política.\nEl primer edil, que s’ha pronunciat d’aquesta manera durant la seua participació en un esdeveniment de Nova Economia Fòrum, ha agregat que ha seguit els “llargs desplaçaments” de Toni Cantó “d’un partit a un altre”. Així, ha recordat que “va estar en UPyD” i que “es va passar després a Cs”, però ha descartat “aventurar” el seu futur.\n“En aquest moment ha deixat Ciutadans. Jo no sé el que farà. No vull aventurar-ho encara que hi ha molts que diuen quin és el seu camí i el veurem en els pròxims dies”, ha agregat el responsable municipal.


Els 5 MILLORS HOTELS a Arcos de la Frontera amb ofertes i HOTELS BARATS\nTroba les millors ofertes a Arcos de la Frontera\nELS MILLORS HOTELS A Arcos de la Frontera\nQuè veure a Arcos de la Frontera: 10 llocs sorprenents\nArcos de la Frontera és un municipi situat a la província de Cadis . Aquesta ciutat ha estat habitada des de la prehistòria i per la seva posició geogràfica ha estat un lloc estratègic.\nEn aquesta ciutat històrica es poden veure edificis antics com la Basílica Menor de Santa Maria, l'Església de Sant Pere i la Torre de Calduba. Per al gaudi dels nens recomanem el Parc Natural de la Cola del Embalse i el Club de Golf.\nUs convidem a gaudir del turisme cultural al Museu Betlem i al Palau del Majorazgo, que són llocs amb belles exposicions. La Plaça del Cabildo i el Centre Històric d'Arcs de la Frontera són llocs que et deixaran sense alè.\nCada foodie estarà encantat de degustar menjars únics a Arcos de la Frontera, com ara poleá, tapes i pastes d'Arcos, que tenen formidables sabors.\nA continuació et mostrem el millor d'Arcs de la Frontera i els seus 10 llocs increïbles.\nAgraïm la Basílica Menor de Santa Maria\nLa basílica menor de Santa Maria és un temple d'origen mudèjar dels segles XIV o XV. Durant la primera meitat del segle XVI el temple va patir algunes modificacions i va romandre com una església gòtica.\nAquesta capella va ser declarada Bé d'Interès Cultural com a Monument Històric-Artístic Nacional el 1931. Sobre els pilars d'aquesta església es poden apreciar les figures gòtiques i barroques. Serà una experiència fascinant!\nVisita al Museu del Betlem\nEl Museu del Betlem està dedicat a l'exposició i conservació de més de 70 pessebres. Els turistes també poden gaudir d'una exposició de molins d'oli i eines agrícoles del camp andalús. Les proporcions en les figures d'aquesta galeria són grans i la perspectiva és sorprenent. El museu reflecteix l'amor pel naixement de Déu. Els amants de la religió estaran fascinats per aquest lloc. T'estàs apuntant?\nPasseig pel centre històric d'Arcs de la Frontera\nEl centre històric d'Arcs de la Frontera és molt antic i romà i fins i tot amb característiques àrabs. En aquest centre històric trobaràs carrers de pedra de més de 500 anys d'antiguitat. En un entorn turístic, descobreix un paisatge urbà gairebé medieval format per antigues cases blanques i diferents monuments. Ideal per apreciar la història i fer grans fotos.\nPuja a la Torre de Calduba\nLa torre de la calduba és una ruïna d'origen romà pertanyent al segle II. Aquest lloc està considerat un bé d'interès cultural nacional. Aquestes restes formen part d'un antic sistema hidràulic de cinc nivells esglaonats. Recomanem afegir uns quants km més al recorregut perquè gaudeixis del paisatge. Et sorprendrà!\nVisita a l'Església de Sant Pere a Arcs de la Frontera\nL'església de Sant Pere és un temple catòlic d'arquitectura religiosa amb estil gòtic. A l'interior del santuari s'observa l'harmonia del gòtic original, sense oblidar la presència d'elements renaixentistes. A l'exterior el temple té una gran façana de torre, un balcó i un campanar, i acaba amb un bell rellotge. Sens dubte, una joia que val la pena visitar.\nRelaxa't al Parc Natural de Cola de l'embassament d'Arcs\nEl paisatge natural de cola de l'embassament d'Arcs és un espai protegit amb una extensió de 120 hectàrees. El principal valor natural d'aquest lloc és la rica avifauna, de manera que hi ha un observatori d'ocells.\nA l'embassament es poden practicar caiac i altres activitats aquàtiques, ideals per als nens. Als voltants d'aquest lloc trobaràs botigues per comprar alguns souvenirs i també on podràs prendre un cafè ocasional. T'encantarà!\nConeix el Palau de Mayorazgo\nEl palau de mayorazgo és un edifici civil i noble que es troba al centre històric d'aquesta ciutat. La construcció d'aquest bell edifici data del segle XVII. Actualment el palau s'utilitza com a centre d'exposicions, destacant l'exposició de fotografies i el racó d'escriptors i poetes. Gran lloc!\nArcos club de golf: jugar i divertir-se en família\nEl Arcos Club de Golf és un camp de joc de 18 forats considerat un dels més llargs d'Europa. En aquest centre també es pot practicar tennis i els més petits de la casa disposen de parcs i altres encants per al seu gaudi. Realment, un lloc ideal per passar una tarda en família. Els nens estaran fascinats!\nTrànsit per la Plaça del Cabildo d'Arcos de la Frontera\nPlaça del Cabildo està situada al centre del centre històric d'Arcs de la Frontera. Aquest espai d'àmplies proporcions està envoltat de notables edificis en tres fronts. La plaça per la seva quarta façana s'obre amb el balcó de la peña nueva, una terrassa natural on contemplar esplèndides vistes. Les fotos seran increïbles! en aquest lloc.\nLa Gastronomia d'Arcs de la Frontera: Sabors locals\nEl menjar de col és un plat típic d'Arcs de la Frontera que es prepara amb col i xoriço. Poleá és un menjar típic de la cuina local i representa una variant dolça de farinetes, que es va consumir a l'hivern durant anys difícils.\nUs recomanem que proveu l'alborònia, un plat elaborat amb verdures i pebre vermell, típic de la Quaresma i és el precursor de la ratatouille manxec. Les tapes són un altre deliciós plat que pots aconseguir en gairebé qualsevol establiment; i com a postres et proposem les pastes d'Arcs de la Frontera. Bon appetit!\nReserva hotels a Arcos de la Frontera\n4.5 (131 Ressenyes)\nMitjana preu/nit: 64 EUR\n4.5 (681 Ressenyes)\nFairway Gardens House B4 Carretera de Algar km3\n3.0 (60 Ressenyes)\nCalle Cristobal Colón 26


Ajuntament de Súria/Programa de la Festa de Sant Sebastià 2022\nData i hora oficials: 27/01/2022 21:36\nPrograma de la Festa de Sant Sebastià 2022\nÚltima revisió 21-01-2022 17:47\nRenovem novament el Vot de Poble, promesa feta pels nostres avantpassats a Sant Sebastià per tal que els alliberés de l’epidèmia que en aquell moment assolava el nostre municipi. Per segon any consecutiu, la tornarem a viure en plena pandèmia, fet que torna a condicionar un any més la programació festiva. Amb tot i això, seguim apostant per mantenir viva la cultura i per seguir celebrant junts les nostres tradicions. Amb el desig col·lectiu de tornar a recuperar la normalitat però amb totes les ganes de viure el present que tenim, us convido a participar i a gaudir d’aquesta Festa Major d’Hivern.\nAlba Santamaria Figuls\n20.00 h. Pregó de festes. Conferència ‘La desaparició i recerca de l’antic arxiu parroquial de Súria’, a càrrec de l’historiador i arxiver Albert Rumbo i Soler. Clourà l’acte la interpretació de l’Himne a Sant Sebastià, amb lletra de Josep Serra i Janer i música del compositor surienc recentment traspassat Jaume Macià i Agut. Lloc: saló de sessions de la Casa de la Vila. L'acte serà retransmès en directe a través del canal de l’Ajuntament a YouTube. Enllaç: www.suria.cat/prego.\n19.00 h. Concert del grup d’animació musical Els SuperHerois de la companyia Pop per Xics. L’ús de la mascareta és obligatòria a partir dels 6 anys. També es recomana l’ús de la mascareta per a infants de 3 a 6 anys. Hora del concert: 19.00 h (obertura de portes a les 18.30 h per afavorir l’entrada esglaonada). Lloc: Pavelló Municipal d’Esports Josep Fàbrega i Tort.\n18.00 h. Inauguració de l’exposició ‘1932: Tres dies de revolta a Súria’ sobre la revolta anarquista del gener de 1932, de la qual enguany se’n commemoren els noranta anys. Mostra comissariada per l’historiador Jordi Algué i Sala, i l’estudiós Marc Rubí i Romero, ambdós suriencs. Lloc: Cal Balaguer del Porxo.\n21.00 h. Concert de Nadal. A càrrec de la Coral Escriny de Santpedor, dirigida per Marc Reguant i Vila. El concert ofereix una mostra de música per a cor d’autors contemporanis, amb obres de compositors com Josep Vila i Casañas, Josep Ollé i Sabaté o Albert Guinovart i Mingacho. Però també d’altres compositors europeus actuals, com ara el basc Josu Elberdin, el letó Eriks Ešenvalds o el gal·lès Karl Jenkins. Completen el programa una peça nadalenca de Cristòfor Taltabull i dos estàndards de jazz de Cole Porter i dels germans Gershwin, respectivament. Obertura de portes a les 20.30 h per afavorir l’entrada esglaonada. Lloc: Pavelló Municipal d’Esports Josep Fàbrega i Tort.\nATENCIÓ: la visita històrico-patrimonial sobre la revolta de 1932, acte previst per al diumenge 23 de gener, ha estat ajornada fins al diumenge 13 de febrer a la mateixa hora (10.30 h, amb concentració al barri de Fusteret).\nBanderes als balcons. Es demana a tot el veïnat que per donar més solemnitat a la festa, el dijous 20 de gener es posi la bandera catalana a finestres i balcons.\nTots els actes d’aquest programa seguiran les mesures sanitàries vigents en el moment de realitzar-se.\nImatge del programa de la Festa de Sant Sebastià 2022.\nPortada del programa de la Festa de Sant Sebastià 2022 - Del 19 al 23 de gener.


22025 TIC'S A PRIMERA INFÀNCIA\nAquesta és la darrera reflexió que faré al bloc de la matèria perquè JA HEM ACABAT! I quan dic acabat, és ACABAT, ACABAT!!!!\nSembla l’altre dia que vam tenir la primera classe amb na Núria a la qual tenia molt respecte i tenia una mica de por! I ara després d’uns mesos aquesta idea ha canviat totalment!\nDilluns passat vam presentar el nostre material multimèdia i vam gaudir moltíssim, estàvem totes quatre tan orgulloses de la feina feta. Apart que l’exposició va sortir genial, el joc va funcionar en tot moment i no vam rebre crítiques, vam sentir una gran satisfacció veient que havia agradat molt a tothom i això ens omplia de satisfacció!\nFent balanç de com ha anat el curs, dir que trob imprescindible què es faci el primer curs de la carrera, perquè durant aquests tres anys ens hem hagut d’espavilar molt innecessàriament, perquè ara se ens ha mostrat tot! Una llàstima i m’agradaria que els responsables i reflexionin sobre el tema.\nI poc més a dir, ja tenc aprovats els dos exàmens i ara només falta entregar a na Nuri el CD amb el material multimèdia.\nUn plaer haver fet aquesta assignatura i estic segura que tots i totes hem après!\nUn definitiu adéu\nPublicat per ANA a 5:48 Cap comentari:\nEtiquetes de comentaris: REFLEXIÓ SETMANAL\nREFLEXIÓ SETMANAL SOBRE LA MATÈRIA 15:\nAquesta setmana sembla que no he tingut classe amb na Nuri! Tot i que cada dia he fet TIC’s!! Ja no ens queda res, una setmana de classes per acabar el primer semestre i l’assignatura! Sembla mentida!\nDilluns vam dedicar la sessió per fer tutoria ETCS, per si teníem dubtes. El nostre grup de moment no teníem dubtes, però si molta feina a fer, així que vam marxar a una aula a continuar amb la feina; dues amb la guia didàctica i altres dues amb el power point. Així que només vam saludar a na Nuria.\nDe la classe d’avui, m’ha resultat impossible arribar a classe, per motius personals. Quan he arribat a la universitat, m’he unit a les meves companyes per continuar amb el treball grupal, que ha de quedar acabat divendres, atès que dilluns ja exposem! M’ha sabut greu faltar a les exposicions dels materials multimèdia que han preparat dos grups, però intentaré posar-me en contacte perquè algun dia me mostrin el que han fet, tot i que m’han comentat que han estat interessants i diversos.\nEsteim molt il·lusionades amb aquest material fet! A veure quines sensacions causa dilluns!! La gran prova de foc!!\nREFLEXIÓ SETMANAL SOBRE LA MATÈRIA 14:\nDesprés d’unes merescudes “mini vacances” torn amb les piles carregades per acabar aquest primer semestre!! Aquestes vacances hem aprofitat per anar avançant en el material multimèdia que és la nostra preocupació i objectiu. La veritat que la marxa d’aquest projecte va molt be, ens agrada el resultat i no està essent molt complicat. Tot un èxit! Ara veurem què passa amb els àudios que és on les companyes han tingut més problemes.\nAquesta setmana ha començat molt be, amb les notes del segon parcial que vam fer i ha anat be, amb el resultat ja me sent molt més tranquil·la i animada, ja veig la matèria quasi superada i això me fa sentir be.\nLa classe del dilluns la vam dedicar a fer tutoria etcs, i vam explicar a na Nuri el que tenim fet i un dubte per dur a terme una activitat del material. La sessió d’ahir vam fer un taller pràctic! Quins records! Feia molts dies que no fèiem una sessió així! Ho vaig passar molt be i vaig quedar molt contenta perquè me va sortir tot a la primera amb l’edició de vídeo, el movie maker. Va ser tot un èxit!\nAra ja comencen les sessions i presentacions del material que anem creant els diferents grups i en un parell de setmanes ja hem acabat!! El darrer sprint!!!\nPublicat per ANA a 7:22 Cap comentari:\nREFLEXIÓ SETMANAL SOBRE LA MATÈRIA 13:\nPer fi vacances!!!! La veritat que necessitem una “desconnexió física” amb la universitat i les classes. Però tenim molta feina a fer durant les vacances així que poc “relax”, tot i que ara la feina que queda és agradable, esteim molt contentes de la marxa del material multimèdia i tenim moltes ganes de veure el resultat final.\nEn quan a la setmana, el dilluns vam fer una classe molt interactiva posant en pràctica les diferents activitats que havíem pensat per fer amb la pissarra digital interactiva. Va ser molt interessant veure la varietat d’idees que havíem tingut. En un principi semblava que era una cosa difícil, que desconeixíem, però ha resultat més fàcil del que me pensava! Crec que totes són interessants i per això les compartirem al fòrum per tenir –les per emprar en un futur.\nDimecres vam tenir el segon parcial, tot eren nervis i no dormir, però per sort vaig quedar més contenta del que hem pensava, ara a esperar a saber els resultats!!\nI això és tot, la propera classe, any nou, a veure que tal comença tot, durant les vacances avançarem material multimèdia!\nREFLEXIÓ SETMANAL SOBRE LA MATÈRIA 12:\nAquesta ha estat la darrera setmana de temari teòric!!! Hem fet una bona cursa veient dos temes en dues sessions! La veritat què són temes més propers i que ens són familiars, però què hauré de llegir articles i mirar enllaços web per acabar d’enllestir-los!\nLa setmana que ve, tenim el segon examen i tenc moltes ganes de fer-lo per llevar-me una cosa de sobre i poder centrar-me amb el material multimèdia el qual ja tenim les “panxes” aclarides, les idees al cap i ens falta portar-lo a la realitat! Ara farem la veritable prova de foc sobre els tallers pràctics!!!\nPoc més a dir, d’aquesta setmana, què tenim molta feina i vaig un poc atabalada! A veure que tal surt l’examen dimecres!! És hora d’estudiar!!!!!!!\nPublicat per ANA a 9:18 Cap comentari:\nREFLEXIÓ BLOC SOBRE EL ROL PLAYING DEL TEMA 5:\nAvui per introduir el tema 5 hem fet un “rol playing” sobre la integració curricular dels mitjans i recursos tecnològics. Al nostre grup ens ha tocat representar i defensar la postura de l’equip directiu d’un centre educatiu.\nUn cop dut a terme l’exposició de les tres postures, m’he adonat de diferents aspectes que m’agradaria exposar.\nEn primer lloc, la postura que ens ha tocat es troba situada al mig del triangle. Perquè reben les demandes dels mestres i les imposicions del govern, això fa que hagin de tenir molta cura amb intentar agradar a tothom i tenir a tots contents, això és molt complicat. Per una banda el govern els apreta, imposa, redueix i suprimeix. Per altra banda els mestres reivindiquen i demanen.\nSi que és cert que les postures de l’equip directiu i mestres, han estat més similars, perquè realment són les que viuen el dia a dia dins les escoles, estan amb els infants i són els que realment viuen les necessitats, possibilitats d’aquesta integració. En canvi el govern, tenen una mirada molt superficial, amb la qual, no tenen un contacte directe i decideixen sense tenir en compte les necessitats reals.\nEl govern exigeix i ofereix unes condicions i recursos que no estan d’acord amb la realitat. L’equip directiu té que admetre el que els donen i diuen des de dalt i maquillar i intentar transformar-ho per transmetre als mestres. Una mica incoherent tot plegat, però és la situació que vivim i un gran problema aquesta funcionalitat. Ja no només parlant de la integració de les Tic’s sinó que és un problema que va més enllà; un gran debat.\nPublicat per ANA a 1:59 Cap comentari:\nREFLEXIÓ SETMANAL SOBRE LA MATÈRIA 11:\nEns hem fet seguidores de les setmanes atípiques! Aquesta només ha tingut una sessió, perquè la mestra no podia venir a classe dilluns. Per aquest fet se ens va donar una feina per recuperar la sessió que va crear un ambient una mica tens. El fet és que no vam entendre be en què consistia l'activitat. Jo vaig ser una de les que me vaig alarmar més i és que quan vaig veure el document de 100 pàgines, me vaig apurar perquè anem fatal de temps i no me semblava just haver de llegir el document i fer apart una activitat!! Preferia anar una hora a classe que no aquella feina! Però tot es va aclarir quan na Nuri ens va explicar el que volia realment.\nDe la sessió pràctica que vam dur a terme, dir que va estar genial, perquè tenia certa por a no saber fer la darrera activitat del conte interactiu d’en Caillou, però cada dia me sorprenc a jo mateixa i de la meva capacitat, esper que aquest optimisme i saber fer continuï amb el treball grupal, perquè sinó m’hauré d’espavilar i cercar la vida!\nDel projecte dir que ja el veig, el tenc en ment i m’encanta el trob genial i molt polit, les imatges seleccionades les trob molt polides i gracioses. Vam fer la primera plana i va portar bastanta feina, ara vorem la resta!\nQueda poquet per dur a terme el segon parcial de la matèria a veure la setmana que ve si me puc posar amb el contingut perquè tenc dubtes alguna cosa més teòrica.\nACTIVITATS CLASSE (6)\nREFLEXIÓ SETMANAL (16)


Els manifestats han marcat amb cinta a terra els 908 metres quadrats d'espai públic que perdrà el barri\nVeïns del Raval manifestant-se contra l'ampliació del Macba. Marta Pérez / EFE\nBarcelonaVeïns del barri barceloní del Raval s'han mobilitzat aquest diumenge en contra de l'ampliació del Macba i han demanat que es repensi el projecte en un barri "molt dens i mancat d'espais públics i espais verds". La convocatòria de la Xarxa Veïnal del Raval ha reunit una quarantena de persones que han marcat al terra amb cinta els 908 metres quadrats d'espai públic que el barri perdrà en favor de l'ampliació del museu.\nEls participants de l'acte de protesta han denunciat que l'Ajuntament prioritzi al Raval els equipaments de ciutat, com el Macba, mentre es manté la deficiència d'equipaments públics de barri que ells reclamen des de fa anys, entre els quals hi ha l'ampliació de la biblioteca. Els veïns també qüestionen a l'administració la cessió al Macba dels edificis històrics de la Capella dels Àngels i del Convent dels Àngels "per a un ús privatiu". Segons Flora Muñoz, de la Xarxa Veïnal del Raval, el barri més dens de Barcelona "perd espai públic" en favor del capital privat.\nVeïns del Raval dibuixant a terra l'espai públic que perdrà el barri amb l'ampliació del Macba. Marta Pérez / EFE\nEls veïns també han recordat que el projecte d'ampliació del Macba està a prop de tres escoles i del futur Centre d'Atenció Primària del Raval Nord i que a les bases del concurs d'ampliació del museu no hi ha cap referència a la plaça dels Àngels com a espai d'ús veïnal.\nampliació Macba MACBA


El present Avís Legal regula les condicions generals d’accés i utilització del lloc web accessible en l’adreça URL https://www.josepguitartfotograf.com (en endavant, el lloc web), que Josep Guitart posa a disposició dels usuaris d’Internet.\nRaó Social: Josep Guitart\nNom del titular: Josep Guitart\nDomicili social: Carrer ______\nTelèfon de contacte: 639 329 928\nCorreu electrònic: info@josepguitartfotograf.com\nEl lloc web facilita als usuaris del mateix l’accés a informació i serveis prestats per Josep Guitart a aquelles persones o organitzacions interessades en els mateixos.\nEls idiomes utilitzats pel titular a la web serà el català, castellà i anglès. Josep Guitart no es responsabilitza de la no comprensió o enteniment de l’idioma del web per l’usuari, ni de les seves conseqüències.\nJosep Guitart podrà modificar els continguts sense previ avís, així com suprimir i canviar aquests dins de la web, com la forma en què s’accedeix a aquests, sense cap justificació i lliurement, no responsabilitzant-se de les conseqüències que els mateixos puguin ocasionar als usuaris.\nEs prohibeix l’ús dels continguts del web per promocionar, contractar o divulgar publicitat o informació pròpia o de terceres persones sense l’autorització de Josep Guitart, ni remetre publicitat o informació valent-se per a això dels serveis o informació que es posen a disposició de els usuaris, independentment de si la utilització és gratuïta o no.\nEls enllaços o hiperenllaços que incorporin tercers a les seves pàgines web, dirigits a aquest web, seran per a l’obertura de la pàgina web completa, no podent manifestar, directament o indirectament, indicacions falses, inexactes o confuses, ni incórrer en accions deslleials o il·lícites en contra de Josep Guitart.\nTant l’accés al web com l’ús no consentit que pugui efectuar-se de la informació continguda en la mateixa és de l’exclusiva responsabilitat de qui ho realitza. Josep Guitart no respondrà de cap conseqüència, dany o perjudici que poguessin derivar d’aquest accés o ús. Josep Guitart no es fa responsable dels errors de seguretat, que es puguin produir ni dels danys que puguin causar-se al sistema informàtic de l’usuari (maquinari i programari), o als fitxers o documents emmagatzemats en el mateix, com a conseqüència de:\nJosep Guitart no es fa responsable de la fiabilitat i rapidesa dels hiperenllaços que s’incorporin al web per a l’obertura d’altres. Josep Guitart no garanteix la utilitat d’aquests enllaços, ni es responsabilitza dels continguts o serveis als quals pugui accedir l’usuari per mitjà d’aquests enllaços, ni del bon funcionament d’aquestes webs.\nJosep Guitart no serà responsable dels virus o altres programes informàtics que deteriorin o puguin deteriorar els sistemes o equips informàtics dels usuaris a l’accedir al seu web o altres webs a les que s’hagi accedit mitjançant enllaços d’aquest web.\nSón propietat de Josep Guitart, tots els drets de propietat industrial i intel·lectual del web, així com dels continguts que alberga. Qualsevol ús del web o els seus continguts haurà de tenir un caràcter exclusivament particular. Està reservat exclusivament a Josep Guitart. Qualsevol altre ús que suposi la còpia, reproducció, distribució, transformació, comunicació pública o qualsevol altra acció similar, de tot o part dels continguts del web, de manera que cap usuari podrà dur a terme aquestes accions sense l’autorització prèvia i per escrit de Josep Guitart.\nJosep Guitart garanteix la protecció i confidencialitat de les dades personals, de qualsevol tipus que ens proporcionin les nostres empreses clients d’acord amb el que disposa la Llei Orgànica 15/1999, de 13 de desembre de Protecció de Dades de Caràcter Personal.\nTotes les dades facilitades per les nostres empreses clients a Josep Guitart o al seu personal, seran incloses en un fitxer automatitzat de dades de caràcter personal creat i mantingut sota la responsabilitat de Josep Guitart, imprescindibles per a prestar els serveis sol·licitats pels usuaris.\nLes dades facilitades seran tractades segons el Reglament de Mesures de Seguretat (Reial Decret 1720/2007 de 21 de Desembre), en aquest sentit Josep Guitart ha adoptat els nivells de protecció que legalment s’exigeixen, i ha instal·lat totes les mesures tècniques al seu abast per evitar la pèrdua, mal ús, alteració, accés no autoritzat per tercers. No obstant, l’usuari ha de ser conscient que les mesures de seguretat a Internet no són inexpugnables. En cas que consideri oportú que es cedeixin les seves dades de caràcter personal a altres entitats, l’usuari serà informat de les dades cedides, de la finalitat del fitxer i del nom i adreça del cessionari, perquè del seu consentiment inequívoc al respecte.\nEn compliment del que estableix la RGPD, l’usuari podrà exercir els seus drets d’accés, rectificació, cancel·lació i oposició. Per a això ha de contactar amb nosaltres a info@josepguitartfotograf.com\nEl present Avís Legal s’interpretarà i regirà de conformitat amb la legislació espanyola. Josep Guitart i els usuaris, amb renúncia expressa a qualsevol altre fur que pogués correspondre’ls, se sotmeten al dels jutjats i tribunals del domicili de l’usuari per a qualsevol controvèrsia que pogués derivar de l’accés o ús de la web. En el cas que l’usuari tingui el seu domicili fora d’Espanya, Josep Guitart i l’usuari, es sotmeten, amb renúncia expressa a qualsevol altre fur, als jutjats i tribunals del domicili de Josep Guitart.


Nou dossier de la Col·lecció Drets Col·lectius: ‘Dones, drets col·lectius i conflictes armats’ | CIEMEN\nNotícies Nou dossier de la Col·lecció Drets Col·lectius: ‘Dones, drets col·lectius i conflictes armats’\nNou dossier de la Col·lecció Drets Col·lectius: ‘Dones, drets col·lectius i conflictes armats’\ndavid octubre 10, 2017 ciemen\nLa interrelació entre drets col·lectius, drets de les dones i conflictes armats és un dels aspectes més notables i alhora més ignorats de nombrosos conflictes actuals o recents arreu del món. Per aproximar-nos a aquesta realitat, li hem dedicat el quart volum de la Col·lecció Drets Col·lectius, coordinat com sempre per l’equip del CIEMEN i redactat per quatre especialistes en la matèria: Nora Miralles (Centre Delàs), Ana Villellas (Escola de Cultura de Pau), David Jou i Josep Ramon Giménez (Lliga dels Drets dels Pobles). Dones, drets col·lectius i conflictes armats proposa un marc teòric per entendre la interrelació entre la victimització de les dones i l’obertura d’opcions d’apoderament en el marc dels conflictes armats actuals o recents i una sèrie de quatre casos d’estudi (Colòmbia, Txetxènia, Congo i Kurdistan) on s’aborden algunes d’aquestes situacions, des de perspectives i contextos ben diferents.\nEl nou títol, com els altres de la col·lecció, es pot consultar en línia al web de Nationalia. Aprofitant l’avinentesa, hem organitzat una taula rodona com a presentació pública del dossier. Hi participaran tots quatre autors i autores, a l’Aliança Francesa de Sabadell, dimarts 17 d’octubre a partir de les 19:00 hores. L’acte és organitzat amb el suport i col·laboració de la Lliga dels Drets dels Pobles.\nLa publicació del volum ha comptat amb el suport econòmic de l’Agència Catalana de Cooperació al Desenvolupament (ACCD). El dossier ha estat dissenyat per Natural.


Home / Educació Primària\nLes matemàtiques són una eina fonamental per a l’estructuració del pensament racional.\nRespecte a l’estudi de llengües estrangeres, continuem amb l’aprenentatge de l’alemany, iniciat a l’Educació Infantil, i a 5è introduïm l’anglès per tal d’acabar la Primària amb un nivell correcte d’ambdues llengües. Els alumnes gaudeixen d’ajudant de conversa d’alemany (nadiu) a partir de 3r de Primària i d’anglès (nadiu) a partir de 5è. Es treballa en grups reduïts per a fomentar la part d’expressió oral. S’utilitza l’alemany com a llengua vehicular a l’àrea de Kunts (Art) a 1r i a 2n i part de l’àrea de Coneixement de Medi de 3r a 6è.\nL’alemany és el primer idioma estranger que aprenen els nostres alumnes. Comencem treballant el vocabulari bàsic, petites frases i estructures gramaticals, cançons… A 1r, 2n, 3r, 5è i 6è de Primària fem Kunts (plàstica) en alemany. També organitzem reforços per a aqueslls alumnes que tenen més dificultat. Els alumnes que entren nous a l’escola a partir de 5è de primària poden fer l’alemany com 2a llengua estrangera.\nPer tal de reforçar l’expressió oral, a partir de 3r de Primària, comptem amb un ajudant de conversa (nadiu) que treballa en petits grups per tal de poder fer una atenció individualitzada.\nDOSSIER – PRIMARIA – CAT – 20-21


'Cabaret' | Guia BCN: agenda d'activitats, directoris i cursos de Barcelona 'Cabaret'\nTeatre. Elena Gadel i Ivan Labanda encapçalen el repertori del mític musical.\nUna vintena d’intèrprets i nou músics en directe converteixen el Teatre Victòria en un cabaret cada nit. El musical Cabaret arriba a Teatre Victòria dirigit i adaptat per Jaime Azpilicueta, amb Elena Gadel, Ivan Labanda i Alejandro Tous en els papers principals. S’hi estarà fins al desembre.\nLa història de Cabaret se situa en un Berlín decadent a causa de la crisi del 1929. El musical va deixar cançons per a la posteritat com Money Money, Maybe this time o la que porta el mateix nom que el musical, Cabaret.\nDimecres i dijous, i 3 d'octubre, 31 d'octubre, 28 de novembre, 25 de desembre, excepte 4 d'octubre, 12 d'octubre, 1 de novembre, 27 de desembre a les 20:30h Entrada general de: 17.9 a 48.9 €\nDivendres, excepte 22 de setembre, 5 de gener a les 17:00h i a les 21:00h\nDissabtes, i 24 de setembre a les 17:30h i a les 21:30h\nDiumenges, i 25 de setembre, 12 d'octubre, 1 de novembre, excepte 24 de desembre, 31 de desembre a les 18:00h\nREPARTIMENT: ELENA GADEL, IVAN LABANDA, ALEJANDRO TOUS, AMPARO SAIZAR, ENRIQUE DEL PORTAL.\nL'història transcórre en els darrers anys de la República de Weimar, en un Berlín decadent i assotat per la crisi del 29. Una ciutat que es segueix aferrant inútilment a la il·lusió d'aquells anys d'esplendor que la van magnificar poc temps enrere. El Kit Kat Club, el club nocturn de la ficció, obre les seves portes cada nit per a entretenir a un públic ansiós per oblidar, encara que sigui per un parell d'hores, el mal que plana per damunt dels seus caps.\nAmb diverses de les cançons més emblemàtiques de la història dels musicals: "Willkommen", "Cabaret", "Money Money", "Maybe this time"... CABARET és El Musical de Broadway que tothom hauria de veure un cop a la vida.


El CE Manresa cau davant d’un Terrassa que mostra el seu bon ofici – Xiulet Final\nEl CE Manresa cau davant d’un Terrassa que mostra el seu bon ofici\nTERCERA DIVISIÓ NACIONAL – GRUP 5 – JORNADA 17\nCE MANRESA 1 – TERRASSA FC 2\nRedacció | 21/12/2019 20:51\nEl Manresa no ha pogut començar pitjor el partit. Al minut 4 ja perdia 0 a 1. La targeta vermella vista per Galeano al 30’, i que deixava al Terrassa amb 10, h canviat el signe del partit. Just abans del descans, al 44’, Bernat marcava el gol de l’empat. A la represa, els manresans sortien a l’atac però no tenien recompesa. Si la trobava el Terrassa, que marcava a la sortida d’un córner al 75’.\nAvui, el CE Manresa ha tornat al Congost per enfrontar-se al Terrassa FC. Abans de començar l’encontre s’ha fet un petit homenatge als socis número 1 i 2 del club, els Srs. Santiago Busquets i Pere Vila, els quals han pogut fer el “saque” d’honor. Molta afició visitant desplaçada a la capital del Bages.\nEl partit arrencava amb un primer ensurt. Doble aturada de Pol i córner. La rematada d’aquest, molt alta. I, en la següent jugada, amb un possible fora de joc, marcava Kilian pel Terrassa. Primer gol dels visitants quan el Manresa encara no s’havia posicionat al camp. Fran tenia una bona ocasió al 9’ però no prosperava. Al 11’, fantàstica oportunitat manresana per una mala sortida del porter egarenc. Els davanters locals s’han fet un embolic i, quan l’ha rebut Walter i ha disparat, Ortega ja havia recuperat la posició.\nAmb el pas dels minuts, el joc s’ha anat equilibrant i ambdós conjunts trenaven jugades però amb poca profunditat i encert. Al min. 26 atura Pol un xut de Kilian i, a la jugada següent, Biel provoca un córner. Al minut 29, Targeta vermella i expulsió de Galeano per una entrada a Fran Orellana a la frontal de l’àrea quan es quedava tot sol davant del porter. La falta, xutada per Joel, l’atrapava Ortega.\nTot i jugar amb un home menys, el Terrassa no afluixava i seguia creant ocasions per marcar el segon. També Fran Orellana arribava a l’àrea amb certa facilitat però no rematava. Els últims minuts abans del descans han estat un recital d’ocasions blanc-i-vermelles. Al minut 44 arribava el premi. Bernat marcava el gol de l’empat en rebre una passada enrera i, amb ell, moria la primera part.\nA la represa, sortida ofensiva dels manresans. Biel començava a ser un malson per la defensa vermella però ells, tot i ser deu, també es mostraven molt perillosos. Al 53, xut d’Arranz que aturada Pol per baix. El camp estava molt moll per la pluja caiguda i la pilota no rodava com calia. Ambdós equips estaven clarament llençats a l’atac i gaudien de nombroses ocasions, cap de definitiva. Ni el pas innexorable dels minuts feia decaure el ritme del partit, que era trepidant. Al 71’ la mà miraculosa de Pol salvava el segon dels rivals a xut de Kevin.\nI al minut 75 arribaria el segon dels egarencs, obra d’Arranz a la sortida d’un córner. Era un bon pal per un Manresa ofensiu a qui li havia mancat encert. Els homes d’Andreu Peralta ho han intentat fins l’últim alè però han estat mancats d’aquell encert final necessari. Nova derrota pels blanc-i-vermells per tancar l’any del retorn a Tercera Divisió.\nMira la transmisión de @XiuletFinal: Rdp post partit J17. Xavi Molist, entrenador @TerrassaFC https://t.co/rB9LY5bPFO\n— Xiulet Final (@XiuletFinal) December 21, 2019\nMira la transmisión de @XiuletFinal: Rdp post partit J17 Andreu Peralta https://t.co/5aMM9BBMWy\nCE Manresa: Pol Busquets, Ruano, Joan Castanyer, Solernou, Èrik Sarmiento, Biel (Florent 84’), Bernat, Walter (Joanet 68’), Luque, Joel Méndez, Fran Orellana (David Sánchez 80’).\nTambé: Òscar Pulido, Dani, Cuello, Moha.\nTerrassa FC: Ortega, Eric, Manu, Galeano, Arranz, Coro, Jaume (Adrià Prado 70’), Kilian (Carlos 82’), Genís, Pelegrín, Yayá (Kevin 46’).\nTambé: Zapico, Domi, David López, Jordi López.\n0-1 Kilian 4’\n1-1 Bernat 44’\n1-2 Arranz 75’\nSr. Joan Masip, auxiliat pels Srs. Jesús Gimeno i Albert Manrique, tots ells de la Delegació de Lleida.\nSolernou 52’, Joan Castanyer 54’ ; pel Manresa.\nGaleano 30’ (vermella directa), Kilian 33’, Manu 75’, Kevin 89’ ; pel Banyoles\nNou Estadi Municipal d’El Congost, 420 espectadors\nUn repte pre-nadalenc d’alt nivell per al BAXI Manresa\nVictòria molt important del Sènior de la Joviat davant el CB Igualada


VERIFICACIÓ DELS MODELS METEOROLÒGICS DEL SMC - RESUM ANUAL 2013 - Meteo.cat Blog\nVERIFICACIÓ DELS MODELS METEOROLÒGICS DEL SMC – RESUM ANUAL 2013\nEls resultats de la verificació anual del 2013 mostren, en conjunt, un millor comportament del model WRF, especialment pel que fa al pronòstic de la temperatura a l’àmbit de Catalunya. Quant a la distribució espacial, les principals discrepàncies s’observen en aquells punts on l’altitud real de l’estació difereix molt de l’orografia resolta a l’escala del model.\nEl present informe resumeix els resultats de la verificació operativa dels models meteorològics de l‘SMC. Els resultats de la verificació s’agrupen en funció de la font de dades d’observacions i la metodologia utilitzades. El conjunt de tots els resultats permet obtenir una imatge simplificada del grau d’error associat a les principals variables de pronòstic dels models meteorològics del SMC.\nLes configuracions dels models inclosos en aquest estudi es mostren a la taula següent:\nTaula 1. Configuracions dels models considerats en l’estudi. D’esquerra a dreta: nom de la configuració versió del codi, pas de malla, dimensions de la malla (x,y,z), condicions inicials, condicions de contorn, dades del model global utilitzat al domini mare, abast del pronòstic i comentaris addicionals. En blau, el model de referència de l‘SMC.\nEn aquest informe només s’inclou la verificació de les simulacions de les 00 TU. D’altra banda, donat que cada model presenta dominis diferents, per verificar de forma comparada es calculen els índexs considerant la finestra comuna que resulta de la intersecció de les diferents parelles de dominis (figura 1).\nFigura 1. Dominis dels models WRF (verd) i COSMO (vermell). Esquerra: dominis WRF-09 i COSMO-07.\nDreta: dominis WRF-03 i COSMO-03.\nLes metodologies i fonts de dades utilitzades en el procés de verificació es resumeixen a la taula següent\nTaula 2. Metodologies i fonts de dades utilitzades en la verificació. D’esquerra a dreta: dades d’observació (veure Annex 1), configuració del model, variables/nivells verificats (veure Annex 2) i índexs utilitzats (veure Annex 3).\nEn la verificació de pronòstics amb dades d’observacions puntuals (METAR, RAOB, XEMA) s’utilitza el píxel del model més proper a les coordenades de l’estació que pertany a la categoria “terra” de la màscara terra/mar resolta pel model.\nEls índexs finals resulten de fer un agregat de les parelles previst/observat per tot l’any i per totes les estacions processades.\nEls resultats de la verificació s’agrupen en dues seccions:\n– Verificació model referència:\nInclou una versió resumida dels principals resultats de la verificació del model de referència de l’SMC.\n– Verificació comparada:\nInclou una versió ampliada dels resultats de la verificació comparada dels models de l‘SMC.\nA continuació es mostren tots els resultats especificant la secció a la qual pertany, la font de dades d’observacions utilitzada i la forma particular de presentar la informació:\nVERIFICACIÓ MODEL REFERÈNCIA (METAR): TAULA RESUM WRF-09\nTaula 3. ME i MAE a diferents horitzons de pronòstic del model WRF-09 per a diferents variables (Annex 2).\nVERIFICACIÓ MODEL REFERÈNCIA (RAOB): TAULA RESUM WRF-09\nTaula 4. ME i MAE a diferents horitzons de pronòstic del model WRF-09 per a diferents variables (Annex 2).\nVERIFICACIÓ MODEL REFERÈNCIA (XEMA): TAULA RESUM WRF-03\nTaula 5. ME i MAE a diferents horitzons de pronòstic del model WRF-03 per a diferents variables (Annex 2).\nVERIFICACIÓ MODEL REFERÈNCIA (XEMA): MAPES ERROR WRF-03 – 1r dia\nFigura 2. ME (columna esquerra) i MAE (columna dreta) dels valors extrems de temperatura a 2 m (ºC) del primer dia de pronòstic pel model WRF-03: temperatura màxima (fila superior) i temperatura mínima (fila inferior). Els punts corresponen a estacions de la XEMA.\nVERIFICACIÓ MODEL REFERÈNCIA (XEMA): MAPES ERROR WRF-03 – 2n dia\nFigura 3. ME (columna esquerra) i MAE (columna dreta) dels valors extrems de temperatura a 2 m (ºC) del segon dia de pronòstic pel model WRF-03: temperatura màxima (fila superior) i temperatura mínima (fila inferior). Els punts corresponen a estacions de la XEMA.\nVERIFICACIÓ COMPARADA (METAR): ERROR EN FUNCIÓ DE L’HORITZÓ DE PRONÒSTIC\nFigura 4. Índexs ME (columna esquerra) i MAE (columna dreta) dels models WRF-09 i COSMO-07 pel 2013 obtinguts de verificar respecte dades METAR. De dalt a baix: pressió reduïda a nivell del mar (hPa), temperatura a 2m (ºC), temperatura del punt de rosada a 2m (ºC) i velocitat del vent a 10m (m/s)\nVERIFICACIÓ COMPARADA (RAOB): ERROR EN FUNCIÓ DE L’HORITZÓ DE PRONÒSTIC (I)\nFigura 5. Índexs ME (columna esquerra) i MAE (columna dreta) dels models WRF-09 i COSMO-07 pel 2013 obtinguts de verificar respecte dades RAOB. De dalt a baix: temperatura a 850 hPa (ºC), temperatura del punt de rosada a 850 hPa (ºC), temperatura a 700 hPa (ºC) i velocitat del vent a 700 hPa (m/s)\nVERIFICACIÓ COMPARADA (RAOB): ERROR EN FUNCIÓ DE L’HORITZÓ DE PRONÒSTIC (II)\nFigura 6. Índexs ME (columna esquerra) i MAE (columna dreta) dels models WRF-09 i COSMO-07 pel 2013 obtinguts de verificar respecte dades RAOB. De dalt a baix: temperatura a 500 hPa (ºC), altura geopotencial a 500 hPa (gpm) i velocitat del vent a 300 hPa (m/s).\nVERIFICACIÓ COMPARADA (XEMA): ERROR EN FUNCIÓ DE L’HORITZÓ DE PRONÒSTIC\nFigura 7. Índexs ME (columna esquerra) i MAE (columna dreta) dels models WRF-03 i COSMO-03 pel 2013 obtinguts de verificar respecte dades XEMA. De dalt a baix: temperatura a 2 m (ºC), humitat relativa a 2m (%) i velocitat del vent a 10m (m/s).\nLes principals conclusions que s’extreuen dels resultats anteriors són les següents:\nEls índexs tendeixen a empitjorar a mesura que augmenta l’horitzó de pronòstic.\nAquesta tendència es veu modulada pel cicle diürn en les variables definides prop del sòl.\nEl WRF presenta resultats lleugerament més bons en el conjunt de tots els índexs, especialment pel que fa al domini petit.\nEl WRF-03 millora els resultats del WRF-09 pel que fa a temperatura i humitat a 2 m.\nL’error en la temperatura a 2 m acostuma a ser més gran durant les hores nocturnes.\nLa distribució espacial de l’error de les temperatures extremes diàries, en general mostra discrepàncies més grans per les estacions situades en valls i en les que la seva altura real s’allunya molt de la que realment el model és capaç de resoldre a la seva escala de treball.\nAl domini petit, tant el model WRF com el COSMO tendeixen a sobreestimar la velocitat del vent, especialment a les hores nocturnes.\nNomenclatura associada a les fonts de dades d’observacions utilitzades en la verificació:\nMETAR: METeorological Aerodrome Report.\nRAOB: RAwinsonde OBservation.\nXEMA: Xarxa d’Estacions Meteorològiques Automàtiques de l‘SMC.\nNomenclatura associada a les variables utilitzades en la verificació:\npmsl: pressió reduïda al nivell del mar.\nt2m: temperatura a 2 m.\nt2d: temperatura del punt de rosada a 2 m.\nv10m: velocitat del vent a 10 m.\nz: altura geopotencial.\ntd: temperatura del punt de rosada.\nv: velocitat del vent.\nNomenclatura associada als índexs de verificació:\nME: Mean Error.\nEscrit per mcv el 7 març 2014\nCategories: General, Modelització, models, Recerca aplicada


Primer de Bat: de gener 2012\nExposició a classe del Tirant lo Blanc\nDividirem la classe en 6 grups de cinc alumnes cadascú. Que treballaran sobre els tres temes següents:\nL'Imperi grec al segle xv\nEl paper de la religió durant l’Edat Mitjana\n1r grup: Història: l’Imperi grec al segle XV\nL'Imperi bizantí és el terme historiogràfic utilitzat des del segle XVIII per a referir-se a l’Imperi romà d’Orient en l’Edat Mitjana –en aquella època anomenat Imperi grec pels seus contemporanis d’Europa occidental pel predomini de la llengua, la cultura i la població gregues– i és aquest l’entorn que envolta els nostres personatges en un temps més o menys coetani al moment en què Joanot Martorell escrigué la seua obra (segle XV).\nAbans d’abordar aquesta activitat heu de tenir en compte que a mitjans del segle XV es produí la conquesta de la ciutat de Constantinoble pels turcs, última ciutat que mantenia la seua defensa davant l’atac turc. La novel·la, per tant, se situa en un temps anterior a aquest fet.\nEl verisme és una de les característiques que defineix el Tirant lo Blanc. Amb aquesta activitat es pretén que indagueu i entengueu a grans trets l’origen, la història, la cultura i, finalment, la caiguda de l’Imperi Grec.\nPer ajudar-vos a elaborar aquest treball d’investigació us proposem el següent guió:\n· Origen i breu història de l’Imperi bizantí\n· Terres que el configuraven\n· Llengua i literatura\n· Declivi de l’imperi\n· Últims emperadors bizantins\n· Conquesta de Constantinoble pels turcs.\n2n grup: El paper de la religió durant l’Edat Mitjana\nL’aspecte religiós està molt present al llarg de tota la novel·la, ja siga en celebracions, parlaments i juraments, creences dels personatges... No de bades, el camp de batalla enfrontarà en nombroses ocasions les tropes cristianes contra els turcs o infidels. A més a més, quan Tirant naufraga i va a parar a terres africanes efectuarà una importantíssima tasca d’evangelització on adoctrinà moltes poblacions del nord d’Àfrica sobre les “veritats” del Cristianisme, a manera de les Croades.\nEn aquest apartat us demanem que investigueu sobre els següents aspectes relacionats amb allò que s’acaba d’explicar:\n· L’Església com a un dels tres estaments en l’Edat Mitjana. Idiosincràsia,\npaper, privilegis i importància.\n· Poder i influència que podia arribar a assolir el Papa en aquella època.\nCompara-ho amb el paper i la influència que desenvolupa actualment la\nfigura del Papa.\n· Concepte de Croada, orígens, objectius i conseqüències.\n. El Cisma. Les ordes religioses.\n. Les heretgies. La Inquisició.\n3r grup: L’amor cortès\nL’amor entre el cavaller Tirant i la donzella Carmesina estableix moltes connexions amb l’amor cortès tan cantat en la poesia trobadoresca. Tirant arriba a la cort de Constantinoble sent només un cavaller i per mèrits propis i l’ajuda de la seua enamorada va ascendint en l’escala social fins a igualar-se amb la princesa.\nPerò cal tenir en compte que, malgrat el paral·lelisme que s’hi estableix, l’amor principal que narra la novel·la és ben carnal.\nEn aquest exercici es pretén que investigueu sobre el concepte de l’amor cortès i les relacions que s’hi produeixen en aquesta obra. Per això, se us demana que indagueu en els següents punts:\n· Concepte, origen i característiques principals de l’amor cortès\n· Poesia trobadoresca, exemples d’autors i títols d’obres\n· Amor cortès en el Tirant lo Blanc. Exemples i tòpics extrets de l’obra\n· Discrepàncies de l’amor entre Tirant i Carmesina amb els codis establerts per l’amor cortès.\nPublicat per Ferran a 22:26:00 1 comentari:\nEtiquetes del post: Lectures, Tirant lo Blanc\nActivitats de lectura de la 2a avaluació\n1. Lectura individualitzada\n2. El resum i la síntesi\n3. Treball d’investigació i cerca sobre tres temes\n4. L’esquema i el mapa conceptual\n5. Exposició oral\n1 i 2.- Lectura individualitzada. El resum i la síntesi\nAquesta novel·la es compon de vint capítols els títols temàtics dels quals ens suggereixen la idea del que s’esdevindrà si continuem llegint. Per tal de garantir la lectura individual i la comprensió cal fer un resum o síntesi (unes tres línies) de cada capítol. En acabant cal fer una entrada en el bloc de classe d’un dels vint capítols, d’aquell que t'haja cridat més l’atenció.\n3.- Treball d’investigació i cerca sobre tres temes\nL’Imperi grec al s. XV\n4.- L’esquema i el mapa conceptual\nCada grup de treball elaborarà un esquema i un mapa conceptual que podreu fer servir durant l’exposició oral. Per elaborar el mapa conceptual es pot fer servir qualsevol eina de les TIC, (pòster digital, línia del temps, altres..)\n5.- Exposició oral\nCal adequar els elements comunicatius verbals i els no verbals. Val la pena fer un assaig general abans de l’exposició. Cal tenir en compte cada part: Introducció, presentació, desenvolupament i tancament.\nPublicat per Ferran a 21:25:00 1 comentari:\nEtiquetes del post: Lectures, Resumir, Tirant lo Blanc


LLIBRE: L'HARMONIA DEL SER PER LORD MAITREYA - SUSANNAH BLANC - SAVIESA I CONEIXEMENT - 2021\nAquest llibre està dedicat a Lord Maitreya, a la Primera Creadora i al Diví Femení, perquè ajudin els gossos i els gats del planeta Terra que estan tan abandonats, patint molt a causa d'aquest abandonament. D'altres són explotats amb fins comercials ja molts els enverinen o moren malalts als carrers.\nEternes Deïtats del Cel. Totes vostès són les Mares Csmicas, les Mestres Csmicas, el Diví Femení, el que va ser i el que ser. Quan vostès vénen a visitar-nos com la Mare Divina, són com un Sol a la nit, sota les estrelles radiants del profund Cel, i tots els que les estimem, la vam abraçar amb un dolç cor. Si us plau, ajudin els felins sagrats.\nMare Divina, Etern Femení, segueix venint, segueix embolicant amb la teva mirada de Llum al Planeta sencer. Com va dir el Mestre Samuel Àdhuc Weor: Condcenos sàviament fins a la nostra pròpia Autorrealizacin.\nLa Gran Mare Universal va ser la Primera Creadora o la Mare Eterna i la Mare Divina és una de les seves primeres filles tamb creadora d'un dels set Universos. Hi ha moltes Deesses antigues que representen la fertilitat i són extraterrestres, originàries de les estrelles. La Mare com a part femenina de Déu és Una i Indivisible en el seu ésser. En anar-Ella manifestant en els seus diferents aspectes i virtuts en els Universos i els seus Sistemes Solars, va deixant una mirada de formes diferents unes de les altres. El coneixement de tots els aspectes de la Mare Csmica, pot ajudar-nos en la nostra transformació per fusionar-nos amb el nostre déu interior. Diverses vegades ha vingut Déu a la Terra, en el seu aspecte masculí i en el seu aspecte femení per experimentar el dolor aqu i aixecar a la humanitat amb la seva Llum, Amor i saviesa.\nEscrit per Susannah Blanc\nDescarrega el llibre: L'Harmonia de l'Ésser per Lord Maitreya\n01Adopció: L'acte d'amor més sublim\n01Exercicis de Concentració: La importància d'aquesta gran habilitat, i les tècniques que poden ajudar-nos a desenvolupar-la\nMoments de claredat i comprensió, pel Mestre Hilarión\nestimats, Les energies de l'Amor estan a la seva al voltant i aquells de vostès que s'han estat preparant durant aquests temps estan començant a experimentar molts moments de claredat i comprensi sobre la seva propsit d'estar en aquest Planeta. Aquestes intuïcions els arriben com espurnes que van i vénen, de vegades tan rapidament que un es pregunta si se'ls est imaginant. Co\nLa Porta de la Bellesa\nUna pràctica contemplativa d'un mes Text: Bàrbara Meneses La Porta de la Bellesa és una pràctica d'un mes que vaig desenvolupar en conèixer l'existència d'un estudi sociològic realitzat al Regne Unit. En ell van observar a totes les persones que durant un mes van entrar en un edifici amb dues portes. En un\nCimera de Canalització dels Mestres - Part 3 - Kryon\nPart 3 Salutacions, estimats, Jo Sóc Kryon del Servei magntic. Aquest ser un missatge breu, per començar el dia. Hi ha hagut un canvi de paradigma en la relació entre vosaltres i el Esperit per si no s'havien adonat. Vull dir-los ntenlo que el canvi és aquest: a través de les edats ha hagut informaci per guiar-los, per ajudar-los, per fer-los entendre, mentre vostès s'arrossegaven per la vella energ a; per sostenir-los. A la\nEl govern proposa als madrileos que preparin la seva motxilla d'emergències\nL'alcalde ha aconsellat que cada família prepari una motxilla o un pla d'emergències en cas de desastre natural. En altres ciutats, com Nova York, Tòquio o Londres, ja es fa així. Al web preparatemadrid.es es donen tota mena de consells. En cas d'un desastre natural, un incendi o una ensulsiada, cada família madrilenya hauria de tenir preparat un pla d'emergències, una motxilla per a cada un dels seus membres per si cal evacuar i un "mòdul" amb el més necessari per si cal romandre a casa durant diversos dies. És una\nL'acupuntura és un tipus de procediment mèdic mil·lenari xinès. Està basat en la simulació de localitzacions de l'anatomia que es realitza amb gran quantitat de tècniques sobre la pell. Per a això, es porta a terme un procés utilitzant, generalment, agulles metàl·liques primes que es punxen a la pell, i que ajuden al tractament de diferents malalties. Aquesta t\nSomnis recurrents: Causes dels somnis repetitius i el missatge que el nostre subconscient ens envia\nTaula de continguts amagar 1 Què són els somnis recurrents 2 El sentit en els somnis recurrents 3 La causa dels somnis recurrents 4 Què signifiquen els somnis recurrents 4.1 1.Soñar que ens persegueixen 4.2 2.Soñar amb una mateixa persona 4.3 3.Soñar que ens ofeguem 4.4 4.Soñar amb animals engabiats 4.5 5.So\nCuració, Sanació i Ascensió per Marisa O.\nSupersticions. Abandona pors i tradicions innecessàries.\nLinda Robinson ~ Arcàngel Zadkiel ~ El teu enfocament i la teva senda


Els Bombers han fet una vintena de serveis mentre ha durat l'episodi\nProtecció Civil de la Generalitat ha desactivat la fase d'alerta del pla Ventcat PROTECCIÓ CIVIL\nDimecres, 26 Febrer 2020 19:01\nProtecció Civil de la Generalitat ha desactivat la fase d'alerta del pla Ventcat un cop ha millorat l'escenari meteorològic, i l'ha rebaixat a la fase de prealerta. Durant la resta del dimecres continuarà bufant el vent de component oest a les comarques del Camp de Tarragona, al sud de Barcelona, a l'Anoia, a les Garrigues, al Segrià, a la Ribera d'Ebre i a la Terra Alta.\nEl vent de component oest, arribarà a bufar amb ratxes superiors als 70 quilòmetres per hora, segons les previsions. Fins ara, la ratxa màxima s'ha registrat a Mont-Roig del Camp, on el vent ha bufat a 104 quilòmetres per hora. A Font-rubí ha arribat a 77,4, a Alguaire a 74,8 i a Constantí a 72,4. Cal destacar que durant l'episodi els Bombers han fet una vintena de serveis.\nLa major part de les actuacions del cos d'emergències s'ha fet a la Regió d'Emergències de Tarragona per arbres, rètols i elements estructurals caiguts o a punt de caure. No hi ha hagut cap persona ferida.


El Grup Incorpora Girona impulsa l’ocupabilitat de persones en risc d’exclusió social amb una formació professional d’auxiliar de vinya a la DO Empordà - Incorpora "la Caixa"\nAlguns dels alumnes del Curs d’Auxiliar de Vinya organitzat per la Fundació OSCOBE i el Consell Regulador de la DO Empordà al Punt de Formació Incorpora de Girona.\nPromoure la contractació de persones en risc d’exclusió social, millorar la seva ocupabilitat i augmentar les taxes d’ocupació a l’Alt Empordà: aquests són els objectius que persegueix el Curs d’Auxiliar de Vinya impulsat per la Fundació OSCOBE i el Consell Regulador de la DO Empordà en el marc del programa Incorpora de la Fundació ”la Caixa”. Sens dubte, un reflex del compromís i la responsabilitat social constant del Grup Incorpora Girona per impulsar l’ocupació al territori català.\nGràcies a aquesta iniciativa per a la formació i l’orientació laboral, actualment 15 persones en situació d’atur estan ampliant els seus coneixements tècnics i pràctics en un sector tan important i que tants llocs de treball crea a l’Alt Empordà com és el de la producció vitivinícola.\nCompetències transversals, formació teòrica i pràctiques no laborals: les bases del Curs d’Auxiliar de Vinya\nAmb l’objectiu que l’alumnat adquireixi els màxims coneixements durant la formació i estigui preparat per enfrontar-se al mercat laboral, el curs s’ha estructurat en tres fases, totes elles complementàries entre si i molt útils tant per les seves trajectòries professionals com personals.\nDurant la primera part de la formació professional, que s’ha dut a terme al Centre Cívic de Mollet de Peralada, s’han treballat les competències transversals i digitals de l’alumnat, clau per adaptar-se a diferents entorns laborals i potenciar així la seva ocupabilitat.\nEl segon bloc, de 75 hores de durada, s’ha centrat en la formació tècnica. L’Eduard Muixach, enginyer agrònom de l’empresa Agroassessors, ha estat l’encarregat de dotar l’alumnat dels coneixements teòrics sobre l’ocupació en el sector vitivinícola.\nI, per últim, el curs s’ha clausurat amb 100 hores de pràctiques no laborals en diferents empreses socialment responsables del sector a l’Alt Empordà adherides al programa Incorpora. A través de les pràctiques no laborals en empresa, no només els alumnes tenen l’oportunitat de posar a prova tot el que han après, sinó que les empreses potencien la seva responsabilitat social corporativa, alhora que formen potencials futurs candidats.\nCal destacar que, durant tot el curs, tant l’alumnat com les empreses compten amb el suport d’un tècnic del Punt de Formació Incorpora, ja que l’acompanyament, la comunicació i la coordinació són clau en la filosofia del programa.\nEls Punts de Formació Incorpora com a nexe entre el teixit social i empresarial\nL’objectiu principal d’aquesta formació ha estat promoure la contractació de persones en risc d’exclusió social a cellers de l’Alt Empordà. D’aquesta manera, l’alumnat desocupat ha tingut l’oportunitat de formar-se en un dels sectors amb més demanda d’ocupació de la comarca i, al seu torn, les empreses vinícoles han augmentat les seves possibilitats d’acollir persones amb interès per créixer professionalment en aquest àmbit i de formar els futurs treballadors de les seves companyies.\nAquest Curs d’Auxiliar de Vinya se suma a l’àmplia llista d’itineraris formatius i d’orientació i inserció laboral organitzats per OSCOBE, entitat especialitzada a dissenyar itineraris d’inserció laboral personalitzats per a persones en risc d’exclusió social.\nCom a entitat Incorpora, a més, la fundació ha tingut un paper clau per a les empreses vitivinícoles de l’Alt Empordà socialment responsables que desitjaven comptar amb persones formades i amb interès per les seves activitats, ja que ha organitzat diverses formacions i pràctiques en empresa que, en moltes ocasions, han acabat en contractació.\nL’experiència d’Incorpora com a impulsora de formacions ha demostrat ser molt eficaç tant per a les empreses del territori com per a persones desocupades o en situació de vulnerabilitat. De fet, durant el 2020, el Grup Incorpora Girona va impulsar la inserció laboral de 953 persones aturades amb la col·laboració de 369 empreses, tot gràcies a l’acompanyament i la formació que van rebre per part de l’entitat i dels seus tècnics.


AMPLIACIÓ DEL CAMP DE BATALLA.: Detalls de les guerres de Iugoslàvia\nDetalls de les guerres de Iugoslàvia\nDesprés d'uns dies als Balcans, passant per les sis antigues repúbliques iugoslaves, he tingut l'oportunitat de visionar sencers els sis episodis de l'esplèndid documental "The Death of Yugoslavia", produït per la BBC i emès per primera vegada l'any 1995, que relata amb precisió el procés de desmembració de Iugoslàvia, combinant les imatges dels fets amb les entrevistes als seus principals protagonistes. Un procés desencadenat a través de les successives guerres d'Eslovènia, Croàcia i Bòsnia-Hercegovina, entre 1991 i 1995, amb un epíleg sagnant a Kosovo, on tot havia començat. Als Balcans va sorgir el concepte de "neteja ètnica", l'expulsió sistemàtica dels vençuts, definits en funció de la seva identitat ( ètnica, però també religiosa, cultural o fins i tot política), dels territoris conquerits pels vencedors. Una pràctica habitual des de l'origen dels temps a la qual se li va donar una denominació que ha fet fortuna.\nDurant la primera meitat dels 90, les guerres de Iugoslàvia van tenir una presència constant als telenotícies, i gràcies a documentals com el de la BBC, la població europea més informada va arribar a familiaritzar-s'hi, encara que superficialment. La recuperació d'aquell documental ens permet apreciar un seguit de detalls força interessants, sobretot des d'una perspectiva catalana, ara que farà un any de la nostra declaració d'independència.\nTot i la preponderància de Sèrbia, Iugoslàvia es concebia com a estat plurinacional, format per sis repúbliques i les dues províncies autònomes de Sèrbia: Voivodina i Kosovo. Fins a la mort de Tito l'autoritat del dictador s'imposava sobre la voluntat de les diferents repúbliques, però durant els anys 80 aquesta autoritat màxima va recaure en el Consell d'Estat, en el qual totes les repúbliques i regions autònomes disposaven de veu i vot. Les grans decisions sobre el govern de la federació eren consensuades al Consell d'Estat, sens perjudici del poder que s'exercia des del partit comunista, la Lliga dels Comunistes, al qual pertanyien els membres del Consell. El reconeixement de la plurinacionalitat és una diferència fonamental respecte l'estat espanyol, el qual, malgrat la descentralització autonòmica i el reconeixement genèric de l'existència de "nacionalitats", es basa en la indissoluble unitat de la nació espanyola. En el cas iugoslau, malgrat les enormes tensions, els conflictes i la guerra oberta, existia un reconeixement de "l'altre" molt superior al que té Espanya per Catalunya.\nL'any 1991 Croàcia va començar a comprar, de forma il·legal, armes destinades a la seva policia, per fer front a l'alçament armat de la minoria sèrbia. Les màximes autoritats iugoslaves en van tenir coneixement i es va arribar a plantejar la intervenció de l'exèrcit, però cap membre del govern croata no va ser detingut. La diferència respecte un estat espanyol que per un simple referèndum ha empresonat mig govern català i ha provocat l'anada a l'exili de gairebé tota la resta, resulta ben manifesta.\nEl mateix dia que Eslovènia va proclamar la seva independència, el seu president, Milan Kucan, va passar revista a la seva milícia, una força armada que no arribava a la categoria d'un exèrcit, però que va ser clau per assegurar el control del territori. Una de les primeres accions del govern de l'Eslovènia declarada independent va ser assumir el control de les fronteres, desplaçant-ne els funcionaris iugoslaus. La resposta de l'exèrcit federal va ser tímida, els eslovens van aïllar i assetjar totes les bases militars del país, i no van dubtar a abatre un helicòpter militar que sobrevolava Liubliana per portar aliments a les casernes iugoslaves assetjades. Una situació ben diferent de la viscuda a Catalunya arran de la declaració d'independència, amb el vol incessant de l'helicòpter de la policia espanyola sobre Barcelona. L'exèrcit iugoslau era prou poderós per recuperar el control d'Eslovènia, però Sèrbia va evitar que el Consell d'Estat ordenés l'ofensiva militar. Milosevic, el líder serbi, s'havia fixat com a objectiu assolir el control sobre tots els territoris habitats per serbis a les diferents repúbliques iugoslaves. Treure's del damunt Eslovènia, una república sense una minoria sèrbia arrelada, havia de facilitar la imposició dels plans hegemonistes de Milosevic sobre la resta de Iugoslàvia. Per al govern de Belgrad la prioritat no era la integritat territorial iugoslava sinó la unitat de tots els serbis en un sol estat. Milosevic fins i tot va proposar a Kucan un pacte per reformar la constitució i garantir l'autodeterminació, no tan sols de les repúbliques, sinó també dels grups ètnics, amb l'objectiu que les minories sèrbies de Croàcia i Bòsnia poguessin decidir la seva integració en la República de Sèrbia, o la creació de nous estats en què fossin l'ètnia majoritària.\nA Bòsnia, malgrat l'embargament d'armes, els musulmans es van poder dotar d'unes forces armades prou consistents amb les qual, quan va girar la truita, gràcies a la intervenció aèria dels EUA l'any 1995, van guanyar territoris que prèviament havien estat ocupats per les forces sèrbies.\nCroàcia, que després de declarar la independència havia perdut el control sobre els seus territoris de majoria sèrbia, va bastir un exèrcit tan poderós com per desplegar l'Operació Tempesta i recuperar la part del país ocupada pels serbis. L'avenç de les tropes croates va ser precedit per la fugida de la població sèrbia de Croàcia, que va abandonar els pobles i ciutats en què havien residit durant segles. En la seva ofensiva els croates van cometre atrocitats contra la població civil sèrbia, però en la major part de casos no va ser necessària la intervenció de l'exèrcit perquè els serbis fessin les maletes i deixessin enrere casa seva, a la recerca de refugi. Pocs anys abans, havien estat els croates dels territoris ocupats pels serbis els qui havien estat expulsats de casa seva. Més enrere, durant la segona guerra mundial, havien estat els Ustaixes, els feixistes croates aliats de Hitler, els qui havien exterminat i expulsat sistemàticament milers de serbis del territori de l'Estat Independent de Croàcia, un país vassall del Tercer Reich. Els desplaçaments forçats de població no eren cap novetat als Balcans.\nPublicat per Albert Guilera a 21:32


Bloc de Noves Tecnologies de Rafael Martín: Problemes amb el hosting de Premisblocs.cat?\nProblemes amb el hosting de Premisblocs.cat?\nAvui, 8 del 8 del 2008 a les 8 del vespre, em connecto a la web de premisblocs.cat . Resulta que estic inscrit a la competència de premis de blocs, justament amb aquest mateix bloc, i em trobo amb aquesta plana que veieu a l'esquerra.\nNo entenc ben bé què vol dir, però últimament aquesta plana oficial dels premis blocs anava molt lenta, i una cosa que em feia sospitar és que estava hostatjada als Estats Units (ho podeu comprobar amb la barra de netcraft).\nLa veritat, crec que podien haver escollit una empresa seria i responsable del país (inatica.com per dir algo ;D), per realitzar el hosting, però bé... també crec que tothom és lliure per fer el que cregui convenient.\nAvui em trobo amb aquesta sorpresa... Esperem que no sigui res, per què si hem d'anar a solventar-lo als Estats Units, crec que ho tindrem una mica difícil.\nMiquel Serrabassa ha dit...\nem veia en l'obligació de respondre, que això m'afecta, en part, com a membre de l'associació STIC.cat, que organitza els Premis Blocs Catalunya.\nLa web, un drupal, està allotjada en un servidor d'un dels membres de l'associació.\nCom que no es tracta d'una empresa, sinó d'una associació sense ànim de lucre, no hem pogut tirar pel dret i demanar pressupostos per tot. És per això mateix que el nou web de l'associació (www.stic.cat) l'he fet jo però l'allotja un altre membre. Cadascú hi posa el què pot.\nEn el cas que ens ocupa, el hosting és, crec, un VPS en alguna banda dels EEUU, i no en conec les limitacions, però alguna n'hi haurà: pensa que té un CRON que visita cada cert temps un pilot de RSS (tots els blocs, ves comptant!) per mostrar els últims articles.\nEn tot cas, de nou t'agraïm l'atenció; pensa que si disposéssim de prou pressupost per hostings seriosos segur que hauriem anar a Sobrevia.net (!!! jijiji) o a inatica ;)\nApa, salut, i sort amb els premis!\n18 d’agost de 2008 a les 8:44\nRafael Martín ha dit...\nWeps... Miquel, quina grata visita.\nGràcies per l'aclariment. Jo també em veig moltes vegades, oferint coses a organitzacions sense ànim de lucre, a molt baix preu o inclús gratuïtament en molts dels casos (www.dyagirona.org n'és un exemple), i entenc perfectament que en un cas així, tothom fa el que pot per tirar endavant l'associació i els serveis o actes que es facin.\nTot i així, és molta feina la que es fa i us agraïm des de l'altre costat del web tots aquests esforços que feu, i de bon grat hi participem també.\n18 d’agost de 2008 a les 9:11\nSortim cap a Logroño per instal.lar el servidor.\nEl forat de seguretat més gran d'Internet dels últ...\nEi Mama!!! Que surto per la tele!!!\nNeix un nou projecte. nautic-cat.com. Venda de Vai...\nToca reinstal.lar Windows\nEstadística de temps de resposta. Linux guanya


SPS 1600 SOHO+\nInici > Productes > Solucions domèstiques > SPS SOHO+ > SPS 1600 SOHO+\nProtecció elèctrica òptima per a entorns i sistemes ofimàtics\nEls sistemes d'alimentació ininterrompuda (SAI) de la sèrie SPS SOHO+ de Salicru incorporen, com a prestacions més destacables, la tecnologia Line-interactive, la compatibilitat amb càrregues APFC (Active Power Factor Correction) y un doble carregador USB a la part frontal; tot això amb un ventall de potències que abasta de 500 a 2200 VA i en versions amb preses de sortida tipus Schuko o IEC.\nLa tecnologia Line-interactive està basada en un regulador automàtic de tensió AVR (Buck/Boost) que amorteix les possibles fluctuacions de la tensió d'entrada, provocant al mateix temps un menor ús de les bateries, allargant la seva vida i disposant de l'autonomia màxima si fos necessari.\nA més, disposa d'interfície USB amb protocol HID per al control, configuració de paràmetres i tancament/hibernació de l'ordinador. També està disponible un paquet de softwares per a la gestió i el monitoratge dels entorns associats, fins i tot per a sistemes virtualitzats.\nLa gamma de models està formada per les potències: 500, 650, 850, 1200, 1600 i 2200 VA.\nSol·licitar informació Compra online\nCaracteristiques Especificacions Software Documents\nSeguretat elèctrica en el desenvolupament del negoci\nEls SAIs de la sèrie SPS SOHO+ de Salicru són idonis per a la protecció d'entorns informàtics/ofimàtics des d'entorns monoestació de gestió, disseny o comunicacions fins a petites xarxes formades per un servidor, uns quants llocs de treball i tots els perifèrics associats. Al mateix temps, permeten la càrrega de dispositius mòbils mitjançant els dos ports USB incorporats. Per tant, són adients per a botigues, professionals liberals, petites oficines, franquícies, distribuïdors...\nDoble carregador frontal USB (2 A màx.).\nCompatible amb càrregues APFC (Active Power Factor Correction).\nPantalla LCD completa amb tota la informació.\nEstabilització permanent (AVR).\nInterfície de comunicació USB amb protocol HID.\nSoftware de monitoratge per a Windows, Linux i Mac.\nPreses de sortida disponibles Shuko o IEC.\nProtecció tèrmica rearmable d'entrada.\nFunció Cold-start per a arrancada sense presència de xarxa.\nRearrencada automàtica al tornar el subministrament elèctric.\nDetector automàtic de freqüència 50 o 60 Hz.\nProtecció contra sobrecàrregues i curtcircuits.\nNivell de bateria disponible (25-50-75-100 % i fi d'autonomia).\nNivell de càrrega connectada (25-50-75-100 % i sobrecàrrega).\nTensió de sortida.\nFuncionament en AVR (estabilització).\nFuncionament en bateria (tall de subministrament CA).\nFallada de l'equip.\nSoftware de monitoratge i gestió del SAI que permet el tancament ordenat de fitxers i programes si el tall de tensió s'allarga. Vàlid per a la família Windows, Unix, Linux i Mac.\nPreses protecció contra sobretensions.\nTèrmic rearmable d'entrada.\nMarge de tensió\n162 ÷ 290 V\n50 / 60 Hz (autodetecció)\nAutodetecció de freqüència\nPrecisió tensió (mode bateria)\n1600 / 960\nForma d'ona (mode bateria)\n54 / 60 Hz (autodetecció)\nPrecisió freqüència (mode bateria)\nCompatibilitat càrregues APFC\nTipus de preses\nContra descàrrega profunda, contra curtcircuit mitjançant fusible\nPb-Ca segellades, AGM, sense manteniment\n2-4 hores al 90 %\nUSB (protocol HID)\nSoftware de monitoratge\nPer a famílies Windows, Linux i Mac\nTensió d’entrada i sortida / Freqüència d’entrada i sortida / Tensió bateria / % de càrrega\nCàrrega connectada / Sobrecàrrega / Bateria / Bateria baixa\nNormal / Estabilització (AVR) / Bateria / Fallada\nCold-start (arrancada des de bateries)\nSí, després del final d’autonomia\n0º C ÷ +40º C\nFins a 95 %, sense condensar\n<40 dB (1)\n(1) <45 dB per models 1600 i 2200 VA\nWinpower_setup_Windows - 101.54MB\tDescarregar\nWinpower_setup_MacOSX10.7andLater - 27.68MB\tDescarregar\nWinpower_setup_LinuxAMD64.tar - 118.22MB\tDescarregar\nWinpower_setup_Linux.tar - 121.39MB\tDescarregar\nWinpower_setup_Unix.tar - 28.85MB\tDescarregar\nWinpower XenServer Xen Motion user's manual Descarregar\nWinpower XenServer user's manual Descarregar\nQuick Installation and Setup for Winpower Software Descarregar\nWinpower user's manual Descarregar\nSerial Number "511C1-01220-0100-478DF2A“ Descarregar\nUserManual VMwareESXi_RS232_USB Descarregar\nWinpower VMwareESXi vMotion Descarregar\nWinpower VMwareESXi user's manual Descarregar\nWinpower Manual VMwareESXi Descarregar